S-698/2023

Mál þetta, sem dómtekið var 18. apríl sl., er höfðað með ákæru útgefinni af lögreglustjóranum á Suðurnesjum 9. mars 2023 á hendur K-kvk-þgf A-kvk-þgf T-kvk-þgf, kennitala: [...], [...], ,, fyrir eftirfarandi brot á umferðarlögum:

I.

Með því að hafa sunnudaginn 14. nóvember 2021 ekið bifreiðinni [...] eftir Nóatúni, móts við Miðtún í Reykjavík, svipt ökuréttindum og undir áhrifum ávana- og fíknefna (í blóði mældist amfetamín 220 ng/ml og metamfetamín 495 ng/ml) og því ekki fær um að stjórna bifreiðinni örugglega.

Telst brot þetta varða við 1. og 2. mgr. 50. gr. og 1. mgr. 58. gr., allt sbr. 95. gr. umferðarlaga nr. 77/2019.

Mál nr. [...]

II.

Með því að hafa fimmtudaginn 14. júlí 2022 ekið bifreiðinni [...] eftir Reykjanesbraut móts við Vogaveg, svipt ökuréttindum og undir áhrifum ávana- og fíknefna (í blóði mældist amfetamín 35 ng/ml og metamfetamín 495 ng/ml) og því ekki fær um að stjórna bifreiðinni örugglega.

Telst brot þetta varða við 1. og 2. mgr. 50. gr. og 1. mgr. 58. gr., allt sbr. 95. gr. umferðarlaga nr. 77/2019.

Mál nr. [...]

III.

Með því að hafa sunnudaginn 23. október 2022 ekið bifreiðinni [...] eftir Skeifunni í Reykjavík, svipt ökuréttindum og undir áhrifum ávana- og fíknefna (í blóði mældist amfetamín 65 ng/ml, kókaín 310 ng/ml og metamfetamín 260 ng/ml) og því ekki fær um að stjórna bifreiðinni örugglega.

Telst brot þetta varða við 1. og 2. mgr. 50. gr. og 1. mgr. 58. gr., allt sbr. 95. gr. umferðarlaga nr. 77/2019.

Mál nr. [...]

IV.

Með því að hafa sunnudaginn 30. október 2022 ekið bifreiðinni [...], einkanúmerið [...], eftir Breiðholtsbraut, móts við Stöng í Reykjavík, svipt ökuréttindum og undir áhrifum ávana- og fíknefna (í blóði mældist kókaín 200 ng/m) og því ekki fær um að stjórna bifreiðinni örugglega.

Telst brot þetta varða við 1. og 2. mgr. 50. gr. og 1. mgr. 58. gr., allt sbr. 95. gr. umferðarlaga nr. 77/2019.

Mál nr. [...]

V.

Með því að hafa fimmtudaginn 8. desember 2022 ekið bifreiðinni [...], einkanúmerið [...], eftir Framnesvegi, móts við Ránargötu í Reykjavík, svipt ökuréttindum og undir áhrifum ávana- og fíknefna (í blóði mældist kókaín 160 ng/ml og metamfetamín 65 ng/ml) og því ekki fær um að stjórna bifreiðinni örugglega.

Telst brot þetta varða við 1. og 2. mgr. 50. gr. og 1. mgr. 58. gr., allt sbr. 95. gr. u mferðarlaga nr. 77/2019.

Mál nr. [...]

Þess er krafist að ákærða verði dæmd til refsingar og til greiðslu alls sakarkostnaðar og til að sæta sviptingu ökuréttinda, sbr. 101. gr. umferðarlaga nr. 77/2019.“

Ákærða krefst þess aðallega í málinu að henni verði ekki gerð til refsing og til vara að henni verði gerð sú vægasta refsing sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda á kærðu hafði verið gefinn kostur á að tjá sig um lagaatriði máls og ákvörðun viðurlaga.

Ákærða mætti við þingfestingu málsins 18. apríl sl. og játaði brot sín án undandráttar. Játning hennar fær stoð í framlögðum gögnum. Samkvæmt því þykir sannað að ákærða hafi gerst sek um þá háttsemi sem hennier gefin að sök í ákæru og þar er réttilega heimfærð til refsiákvæða.

Ákærða er fædd árið [...]. Samkvæmt sakavottorði hennar gerði hún tvær sektargerðir þann 18. desember 2020 þar sem hún féllst í bæði skiptin á greiðslu 200.000 króna sektar og að sæta sviptingu ökuréttinda annars vegar í 18 mánuði, hins vegar í 9 mánuði fyrir akstur undir áhrifum ávana- og fíkniefna. Er því lagt til grundvallar við úrlausn þessa máls að ákærða sé að gerast sek um akstur undir áhrifum ávana- og fíkniefna í annað sinn og akstur svipt ökuréttindum í fyrsta sinn. Er litið til þessa við ákvörðun refsingar í mái þessu sem og skýlausrar játningar hennar fyrir dómi.

Með hliðsjón af framangreindu, 1., 5. og 8. tölul. 1. mgr. 70. gr. almennra hegningarlaga nr. 19/1940, með vísan til dómaframkvæmdar og 98. gr. laga nr. 77/2019 er aðalkröfu ákærðu um að henni verið ekki gerð refsing hafnað. Þykir refsing ákærðu hæfilega ákveðin 2.100.000 króna sekt í ríkissjóð, sem greiðist innan fjögurra vikna frá dómsbirtingu, en vararefsing skal vera fangelsi í 6 0 daga. Í ljósi framangreinds og með vísan til 101. gr. umferðarlaga nr. 77/2019 er ákærða svipt ökurétti í 9 ár frá dómsbirtingu að telja.

Með vísan til 1. mgr. 235. gr. laga nr. 88/2008 ber að dæma ákærðu til að greiða allan sakarkostnað, alls 693.668 krónur. Um er að ræða kostnað vegna vottorða, rannsóknar rannsóknarstofu í lyfja- og eiturefnafræði á sýnum, matsgerða og þóknun skipaðs verjanda ákærðu fyrir dómi, A-kk-ef V-kk-ef A-kk-ef lögmanns, 120.528 krónur að meðtöldum virðisaukaskatti.

Af hálfu ákæruvaldsins fór Á-kk-nf J-kk-nf aðstoðarsaksóknari með málið.

Dóm þennan kveður upp H-kvk-nf B-kvk-nf R-kvk-nf aðstoðarmaður dómara.

Dómsorð :

Ákærða, K-kvk-nf A-kvk-nf T-kvk-nf greiði 2.100.000 krónur í sekt til ríkissjóðs innan fjögurra vikna frá dómsbirtingu en sæti ella 6 0 daga fangelsi.

Ákærða er svipt ökurétti í 9 árfrá birtingu dómsins að telja.

Ákærða greiði 693.668 krónur í sakarkostnað, þar meðtalda þóknun skipaðs verjanda síns A-kk-ef V-kk-ef A-kk-ef lögmanns 120.528 krónur að meðtöldum virðisaukaskatti H-kvk-nf B-kvk-nf R-kvk-nf